Μιχάλης Δαμιανός

Ο Μιχάλης Δαμιανός είναι Ελληνοκύπριος δικηγόρος και πολιτικός. Από τις 8 Δεκεμβρίου 2025 υπηρετεί ως Υπουργός Ενέργειας, Εμπορίου και Βιομηχανίας της Κυπριακής Δημοκρατίας. Προηγουμένως διετέλεσε Υπουργός Υγείας από τις 10 Ιανουαρίου 2024 μέχρι τον Δεκέμβριο του 2025. Ο Μιχάλης Δαμιανός είναι Αντιπρόεδρος του Δημοκρατικού Κόμματος (ΔΗΚΟ).

 Εκπαίδευση 
Ο Μιχάλης Δαμιανός κατέχει πτυχίο Νομικής από το Πανεπιστήμιο Σαουθάμπτον και μεταπτυχιακό τίτλο από το Πανεπιστήμιο Kέιμπριτζ με ειδίκευση στο διεθνές δίκαιο. Είναι επίσης κάτοχος του επαγγελματικού τίτλου «Solicitor of the Senior Courts of England and Wales».

 Νομική σταδιοδρομία 
Πριν την επιστροφή του στην Κύπρο, εργάστηκε σε διεθνείς δικηγορικούς οίκους στο Λονδίνο με αντικείμενο το εταιρικό, εμπορικό και ενεργειακό δίκαιο. Το 2010 ίδρυσε το δικό του δικηγορικό γραφείο «Michael Damianos & Co LLC».

 Πολιτική σταδιοδρομία 
 Δημοκρατικό Κόμμα 
Από το 2018 ο Δαμιανός υπηρετεί ως Αντιπρόεδρος του Δημοκρατικού Κόμματος (ΔΗΚΟ), θέση στην οποία επανεκλέγηκε το 2023.

 Εκλογική δραστηριότητα 
Υπήρξε υποψήφιος βουλευτής στις βουλευτικές εκλογές του 2021 στην εκλογική περιφέρεια Λευκωσίας με το ΔΗΚΟ. Διετέλεσε Δημοτικός Σύμβουλος Στροβόλου κατά την περίοδο 2011-2016.

 Υπουργός Υγείας 
Ο Μιχάλης Δαμιανός διορίστηκε Υπουργός Υγείας στις 10 Ιανουαρίου 2024, θέση την οποία διατήρησε μέχρι τον διορισμό του ως Υπουργός Ενέργειας, Εμπορίου και Βιομηχανίας. Ως Υπουργός Υγείας κατάθεσε μεγάλο αριθμό νομοσχεδίων, τα οποία ρύθμιζαν σημαντικούς τομείς στις παρεχόμενες υπηρεσίες Υγείας.

 Υπουργός Ενέργειας, Εμπορίου και Βιομηχανίας (2025– ) 
Στις 8 Δεκεμβρίου 2025 ο Δαμιανός ανέλαβε το Υπουργείο Ενέργειας, Εμπορίου και Βιομηχανίας μετά από ανασχηματισμό της κυβέρνησης. Δημοσιεύματα αναφέρουν ότι η θητεία του επικεντρώνεται σε ενεργειακά έργα, βιομηχανική πολιτική και θέματα υδρογονανθράκων.

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Κυβέρνηση Κυπριακής Δημοκρατίας

Κατηγορία:Κύπριοι πολιτικοί
Κατηγορία:Κύπριοι δικηγόροι
Κατηγορία:Υπουργοί Ενέργειας, Εμπορίου και Βιομηχανίας (Κύπρος)